Hrvatski sabor
20040709

Sposobna birokracija upravlja i ljudima i ministrima i vladom i vodstvom. To je, možete gledati onu seriju “Da, premijeru”, ali imamo i kod nas takvih slučajeva. Recimo dva slučaja su bila do sad takva. Prvo je da smo mi na naš Prijedlog izmjena i dopuna Zakona o obrani dobili isti odgovor predsjednika Vlade Sanadera kao što je za mandata isto i Račan potpisao. Samo je razlika bila u tko predstavlja Vladu. Drugi primjer je takav da se birokracija može upravljati je, da je govor predsjednika Vlade na otvaranju ove dionice 30. lipnja, autoceste, bio isti ko govor bivšeg predsjednika Račana kad je isto otvarao. To je onaj dio da sposobna birokracija manipulira i ona u biti odlučuje. Ono “Da, premijeru”. I sad smo mi ovdje za početak ove velike rasprave čuli dvije vrlo jake izjave državnog tajnika. Veli: “Državna uprava u Hrvatskoj nije ni bolja ni gora od drugih.” Pa kažite na koga ste mislili? Da li ste, da li ste to uspoređivali sa Zanzibarom, Albanijom, a znamo i sami kakva je državna uprava, kakvo je stajalište građana.